**DORURI...(Măicuţei mele)**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ţi-aş împleti din albăstrele,

Din flori de aur, flori de tei,

Cununa lacrimilor grele

Ce curg mereu din ochii mei,

Ţi-aş împleti-n suspin de stele

Doar o cunun-atât aş vrea...

S-aşez pe fruntea maicii mele...

Să-i spun: ce dor mi-a fost de ea!

Ţi-aş împleti cu doruri multe

Cununi de lauri şi iubiri...

Ţi-aş împleti.. dar oare unde

Măicuţă, caldele-ţi priviri,

Să le mai văd,să strâng în suflet

Mireasma vorbelor cu tâlc..

Mult îmi lipseşti măicuţă dragă

Şi-n suflet.. multe doruri, strâng,

Îţi caut astăzi iar privirea

Cea blândă când mă dojeneai,

Cât mi-aş dori să simt Iubirea

Şi plânsul tău din dulce grai...

Cât aş dori să fii cu mine

Să-ţi spun aşa, ca altădat:

"-Măicuţă-n braţul tău mă ţine...

Şi vezi? Păpuşa -mi s-a stricat!"

Mi-ai fost un munte de speranţă

Şi de credinţă, ne-ncetat...

Ce mult doream din astă viaţă

Să nu fi plecat.. niciodat!

Să-ţi preţuiesc mai mult iubirea

Strânsă în sufletul, curat

Şi nu doar când nemărginirea

Tăcând, la ea te-ar fi luat...

Nici curtea unde-am stat odată

Nu-şi are voiciunea ei...

Iar scârţâitul de la poartă

Îmi lasă rouă-n ochii mei...

S-au pustiit în juru-mi toate

Şi sufletu-mi parcă-i pustiu,

De când, spre o altă Cetate

Tu ai plecat... şi parcă viu,

N-a mai rămas nimic din cele

Ce ai lăsat tu pe pământ...

Şi-mi cad în pumni lacrimi de stele...

Şi plâng şi eu cu ele-n rând..

21.09.2015

Daniela Banita